Държавен вестник, бр. 102, 2017 г., стр. 151

БРОЙ  102	
Д Ъ Р Ж А В Е Н  В Е С Т Н И К 	
СТР.  151  
 
 
УКАЗАНИЯ: 
 
1. В Част І, т. 1 или 2 се отбелязва кой подава декларацията, а в т. 3 - периодът, за който се подава декларацията - (година и съответното тримесечие) или (година 
и съответният месец). Това е периодът, през който е възникнало задължението за определяне, удържане и внасяне на дължимите данъци. Предприятията – платци 
на доходи, подават декларацията само по електронен път. 
2. В Част І, т. 4 и 5 се попълват, когато декларацията се подава на основание чл. 73а, ал. 1 от ЗДДФЛ и/или чл. 201, ал. 5 и/или 6 от ЗКПО, за целите на 
автоматичния обмен на информация. В този случай се отбелязва, че към декларацията се прилага Приложение № 1 и/или Приложение № 2 и в т. 4.1 и/или 5.1 се 
посочва общият брой на попълнените в съответното приложение части (Част І и/или Част ІІ).  
3. Част ІІІ се попълва само когато декларацията се подава от чуждестранно физическо лице чрез пълномощник с постоянен адрес в страната или от законен 
представител на малолетно, непълнолетно или поставено под запрещение физическо лице. 
4. Част ІV, ред 1 в колона 3 се попълва от предприятия и самоосигуряващи се лица, задължени да удържат и внасят авансов данък по чл. 43, ал. 4, чл. 44, ал. 4 
и/или чл. 44а от ЗДДФЛ за доходи от: стопанска дейност; от наем или от друго възмездно предоставяне за ползване на права или имущество и за парични доходи, 
подлежащи на облагане по реда на чл. 35 от ЗДДФЛ.  
5. Част ІV, редове 2, 3 и 4 в колона 3 се попълват от предприятия и самоосигуряващи се лица, задължени да удържат и внасят окончателен данък за доходите по 
чл. 37 и чл. 38 от ЗДДФЛ, като ред 3 се попълва само от търговски банки, задължени да удържат и внасят окончателен данък за доходите от лихви по банкови 
сметки на местни физически лица.  
6. Част ІV, редове 5 и 6 в колона 3 се попълват от местни юридически лица, места на стопанска дейност в страната, еднолични търговци и други физически лица, 
задължени да удържат и внасят данък при източника по чл. 194 и 195 от ЗКПО.  
7. Част ІV, редове 1 и 4 в колона 4 се попълват от: физически лица, задължени да определят и внасят авансов данък по чл. 43, ал. 3 и чл. 44, ал. 3 от ЗДДФЛ за 
придобити доходи от стопанска дейност и от наем или от друго възмездно предоставяне за ползване на права или имущество, както и окончателен данък за доходи 
по чл. 37 и 38, ал. 5, т. 1 и т. 3 от ЗДДФЛ. Когато доходите от дивиденти и ликвидационни дялове, както и доходите по чл. 38, ал. 5, т. 2, ал. 8 и ал. 13 от ЗДДФЛ са 
придобити от местни физически лица от източник в чужбина, окончателният данък се внася в срок до 30 април на годината следваща годината на придобиването на 
дохода и се декларира в годишната данъчна декларация по чл. 50 от ЗДДФЛ, а не в колона 4. 
8. Част ІV, ред 6 в колона 4 се попълва от чуждестранни юридически лица, задължени да определят и внасят данък при източника по чл. 195 от ЗКПО.  
 
 
Срок за подаване на декларацията 
Декларацията се подава в срока за внасяне на дължимите данъци.  
Когато данъчно задълженото лице – предприятие се прекратява с ликвидация или с обявяване в несъстоятелност или се прекратява дейността на място на 
стопанска дейност в страната или на неперсонифицирано дружество, или на осигурителна каса, ЗКПО и ЗДДФЛ не предвиждат специален срок за подаване на 
декларацията. При условие че датата на заличаване на данъчно задълженото лице или датата на прекратяване на дейността на място на стопанска дейност в 
страната или на неперсонифицирано дружество или осигурителна каса е през съответния месец/съответното тримесечие, за който/което се дължи данъкът, 
декларацията може да бъде подадена до датата на заличаване, съответно прекратяване на дейността. Това обстоятелство се отбелязва на ред 6 от Част І на 
декларацията. 
 
Информацията по чл. 73а, ал. 1 от ЗДДФЛ и чл. 201, ал. 5 и/или 6 от ЗКПО се подава годишно - с декларацията, подавана за четвъртото тримесечие на годината, 
т.е. в срок до 31 януари на следващата година. Ако платецът не е задължен да подава декларация по чл. 55, ал. 1 от ЗДДФЛ и чл. 201, ал. 1 от ЗКПО за четвъртото 
тримесечие на годината, но е задължен да представя информацията по чл. 73а, ал. 1 от ЗДДФЛ и чл. 201, ал. 5 и/или 6 от ЗКПО, попълва образец 4001 без Част ІV. 
Това се отнася и за предприятията по чл. 55, ал. 4 от ЗДДФЛ. 
Място на подаване на декларацията 
Декларацията се подава в териториалната дирекция на НАП, в която подлежат на внасяне дължимите данъци.                                                                                             
9829